தொழில் வளம் காமராஜர் காலத்தில் தான் இன்று நாம் கண்டு வியக்கும் பல தொழிற்சாலைகளும் உருவாயின. செக்கோஸ்லேவியா நாட்டிலிருந்து வந்த நிபுணர் குழு தமிழகத்தில் மின் கொதிகலன் ஆலையை உருவாக்க வேண்டும், அதற்கு ௧௨ தகுதிகள் கொண்ட ஓர் இடம் வேண்டும் என்றார்கள். தமிழகத்தை ஆராய்ந்த குழு அப்படியொரு இடம் இல்லை என்று காமராஜரிடம் சொல்லிவிட்டார்கள். கொஞ்சம் சிந்தித்த பிறகு, 'திருச்சிக்கு அருகிலுள்ள திருவெறும்பூர் பகுதியை பார்த்தீர்களா' என்று காமராஜர் கேட்டார். இல்லை என்றார்கள். கடைசியில் காமராஜர் சொன்ன அந்த இடமே பொருத்தமாக அமைந்தது. அங்கு பெல் நிறுவனம் உருவானது. இப்படி பூகோளத்தை தன் மூளையில் வைத்திருந்தவர் காமராஜர்.